Predkladacia  správa

	V pláne práce vlády SR na rok 2006 je uvedená úloha Apr/3, podľa ktorej má MŽP SR predložiť do 30. 4. 2006 materiál "Správa o prideľovaní prieskumných území pre vyhľadávanie nerastov". Úlohu plníme predložením tohto materiálu.

	Správa informuje o problematike prideľovania prieskumných území podľa zákona č. 313/1999 Z. z. o geologických prácach a o štátnej geologickej správe (geologický zákon) ako aj príslušnej vyhlášky č. 141/2000 Z. z. V prílohe č. 1 je uvedený zoznam prieskumných území, platných ku dňu 1. 2. 2006.

	Správa informuje aj o výške poplatkov za prieskumné územia. Jej prijatím sa nezmenia pravidlá pre určovanie výšky týchto poplatkov a nepovedie to k zmene príjmov či výdavkov štátneho rozpočtu. Taktiež správa neovplyvní stav životného prostredia ani podmienky pre podnikanie. Preto doložku finančných, ekonomických, environmentálnych vplyvov a vplyvov na zamestnanosť a podnikateľské prostredie nepredkladáme.